Държавен вестник, бр. 66, 2002 г., стр. 1

Вторник, 9 юли 2002 г.
София
Цена 0,60 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК 66
БРОЙ
СЪДЪРЖАНИЕ НА ОФИЦИАЛНИЯ РАЗДЕЛ
Народно събрание
 Закон за изменение и допълнение на
Закона за патентите
1
 Закон за ратифициране на Годишно-
то финансово споразумение за 2001 г.
между Европейската комисия от
страна на Европейската общност и
Република България по програмата
САПАРД (Специална присъединител-
на програма за развитие на земеде-
лието и селските райони в Република
България)
6
Министерски съвет
 Постановление № 129 от 1 юли 2002 г.
за приемане на Наредба за реда и начи-
на за внос и износ на опасни химични
вещества, препарати и продукти на
територията на Република България
7
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 250
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за изменение и допълнение на Закона за
патентите, приет от ХХХIХ Народно събрание
на 26 юни 2002 г.
Издаден в София на 2 юли 2002 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за патен-
тите (обн., ДВ, бр. 27 от 1993 г.; доп., бр. 83 от
1996 г.; изм., бр. 11 от 1998 г., бр. 81 от 1999 г.,
бр. 45 от 2002 г.)
§ 1. В чл. 2 се правят следните изменения:
1. Заглавието се изменя така: “Изобретател”.
2. Алинея 1 се отменя.
3. Алинея 2 се изменя така:
“(2) Лицето, което е създало изобретение
или полезен модел, е негов изобретател. Ко-
гато изобретението или полезният модел
са създадени от няколко лица, те са съизо-
бретатели.”
4. Алинеи 3 и 4 се отменят.
§ 2. Създава се чл. 2а:
“Право на изобретателя да бъде посочен
Чл. 2а. (1) Изобретателят на изобретение или
на полезен модел има право да бъде посочван в
заявката, в патента и в публикации относно
изобретението или полезния модел. Това право
е лично и непрехвърлимо.
(2) Патентното ведомство следи служебно
за посочване на изобретателя (съизобретате-
лите) в заявката и в патента за изобретение или
за полезен модел.”
§ 3. В чл. 3, ал. 2 думите “Заявители с посто-
янно местожителство или със седалище извън
страната” се заменят със “Заявители, които
нямат постоянен адрес или седалище в Репуб-
лика България”.
§ 4. В чл. 5 се правят следните допълнения:
1. В ал. 1 се създава изречение второ: “Так-
сите за заявяване, експертиза и обжалване на
решенията на експертизния отдел се заплащат
в намален размер съгласно тарифата, ако зая-
вители са изобретателите, микро- и малки пред-
приятия по Закона за малките и средните пред-
приятия, държавни учебни заведения или ака-
демични научноизследователски организации
на бюджетна издръжка.”
2. Създава се ал. 3:
“(3) Когато таксите по предходните алинеи
са заплатени в непълен размер, се счита, че пла-
щането не е извършено. Патентното ведомство
може да предостави на заявителя, съответно на
патентопритежателя, възможност да плати ос-
татъка от дължимата такса само в случаите,
когато плащането може да стане в рамките на
определения в закона срок. След изтичане на
срока за плащане внесената сума се възстано-
вява по молба на вносителя.”